college di 17.15-19.00 46 KBG-ATLAS
wo 9.00-10.45 47-50 KBG-PANGEA
wo 15.00-17.00 5 KBG-ATLAS
werkcollege groep 1 wo 9.00-12.45 51 BBG-209 Wouter van Toll
groep 2 wo 9.00-12.45 51 BBG-061 Lennart Herlaar
groep 3 wo 9.00-15.00 4 BBG-083 Dirk Thierens Red jou aftredebeleggings, sê nee vir Regulasie 28 | Maroela Media
Red jou aftredebeleggings, sê nee vir Regulasie 28
Argieffoto (Foto: nattanan23, Pixabay)
Deur Suzean Haumann
Die meeste individue met beleggings in produkte vir aftrede wat nog nie afgetree het nie, is bewus van Regulasie 28. Kortliks is dit ŉ beperking op bateklaskeuses in die belegging, en in die besonder ŉ beperkte blootstelling aan bateklasse wat beter presteer, spesifiek buitelandse bates.
Ondanks die beperkinge van Regulasie 28 van die Wet op Pensioenfondse, het verskeie fondse aanvaarbare opbrengste aan beleggers gelewer. Maar deur selfs net ŉ klein bietjie risiko in te bou, kan ŉ groot verskil aan die algehele opbrengs maak. Dit kan in die besonder ŉ groot verskil vir jonger beleggers maak wat nog dekades vir spaar beskikbaar het.
Regulasie 28 is op 1 Julie 2011 amptelik in werking gestel. ŉ Vergelykende voorbeeld – die storie van twee beleggings – is ŉ handige manier om die impak daarvan te verstaan: die prestasie van ŉ belegger se aftreefonds vergeleke met ŉ diskresionêre portefeulje, wat onderhewig is aan valutabeheer.
Vir die voorbeeld, is ŉ optimale portefeulje vir ŉ tydperk van agt jaar saamgestel. Met die gebruik van ŉ gemiddelde-variansie metode vir die optimale uitslag – ŉ kwantitatiewe hulpmiddel wat vir optimale batetoewysing voorsiening maak deur die balans tussen risiko en opbrengs te oorweeg.
Die optimale portefeulje is 100% in buitelandse bates belê (sien grafiek):
Hoewel die Regulasie 28-portefeulje die laagste risikogradering het, sal die belegger in hierdie portefeulje ŉ beduidend groter opbrengs verdien het, met groter risiko, as die volle belegging vir agt jaar in die buiteland belê was.
Daar is baie goeie redes om in die buiteland te belê. Die voordele van diversifisering, die vermindering van blootstelling aan die risiko’s van ontluikende markte en ook die risiko’s van wisselvallige geldeenhede en die behoud van bestedingsvermoë in geldeenhede soos dollar, pond of euro. Maar hoe moet beleggers te werk gaan om in die buiteland te belê?
Die antwoord hang van ŉ belegger se persoonlike omstandighede af, sy/haar houding ten opsigte van risiko en ook langtermyn- finansiële doelwitte. Dit is dus noodsaaklik om ŉ finansiële raadgewer te raadpleeg wat beleggingsopsies kan identifiseer wat aan die belegger se bepaalde vereistes sal voldoen.
Daar is baie opsies beskikbaar. ŉ Effektetrust wat buitelandse bates insluit, byvoorbeeld ŉ gebalanseerde fonds of multibatefonds wat aan Regulasie 28 voldoen en toegelaat is om tot 30% in buitelandse bates te belê.
Deur die gebruik van hierdie tipe fonds, stel beleggers in der waarheid ŉ professionele bestuurder aan wat die tyd, ervaring en toegang tot inligting het om te besluit wanneer en hoeveel om namens die belegger in die buiteland te belê, en in watter bateklasse.
Dit is moontlik nie die beste oplossing vir alle beleggers nie. ŉ Mandaat sonder beperkings verbeter die opbrengste van ŉ multibate- (gebalanseerde) portefeulje met beperkte hoër risiko. In hierdie geval is ŉ internasionale effektetrust wat in rand belê word ŉ goeie opsie.
Dit is ŉ regstreekse belegging in onderliggende fondse en beleggers hoef nie hul individuele buitelandse allokasie te gebruik nie. Die belegging word in rand gedoen en wanneer die belegging onttrek word, is die betaling in die plaaslike geldeenheid. Die belegger trek voordeel uit buitelandse belegging, maar is steeds aan politieke risiko in Suid-Afrika blootgestel.
Belegging in ŉ internasionale effektetrust wat internasionaal geregistreer is, is waarskynlik ŉ beter opsie. Beleggings is direk in ŉ internasionale fonds en die geldeenheid waarin beleggings gedoen word (bv. pond, dollar of euro).
Baie Suid-Afrikaners hou van internasionale fondse wat in rand belê weens ŉ persepsie van die kompleksiteit van aansoeke vir belastingklaring en ook klaring deur die SA Reserwebank om direk in die buiteland te belê.
Danksy die bestaande reël dat beleggers jaarliks tot R1 miljoen in ŉ internasionale fonds kan belê sonder om vooraf toestemming te kry, beteken hulle kan sonder beslommernis in internasionale fondse wat internasionaal geregistreer is belê, en sodoende hul blootstelling aan die risiko’s van Suid-Afrika verminder.
Bykomend tot die jaarlikse diskresionêre allokasie van tot R1 miljoen, kan beleggers ook tot R10 miljoen per kalenderjaar (dus R11 miljoen in totaal) in die buiteland belê. Om die groter allokasie te benut, word klaring van die Suid-Afrikaanse Inkomstediens (SAID) en die Reserwebank vereis.
Die risiko’s vir beleggings in Suid-Afrika is wyd bekend – politieke spanning, swak ekonomiese groei en beleidsonsekerheid, om ŉ paar te noem. Beleggers wat ouer as 55 is, moet dit ernstig oorweeg om hul beleggings in aftreeannuïteite en/of bewaringsfondse wat blootgestel is aan Regulasie 28, te onttrek. Die prestasie van die plaaslike mark teenoor internasionale markte die afgelope drie na vyf jaar vertoon nie goed nie en hou dikwels nie eens by die heersende inflasiekoers by nie. Dit is ŉ groot bedreiging vir hul uiteindelike kapitaal vir aftrede en hul toekomstige lewensstandaard.
Raadpleeg ten alle tye ŉ gekwalifiseerde, ervare finansiële beplanner om die beste keuses vir persoonlike omstandighede te maak.
Suzean Haumann is ’n gesertifiseerde finansiële beplanner® by Brenthurst Wealth Tygervallei.
aftrede Brenthurst Wealth pensioen
Obama: van politieke verhoog tot Hollywood-stel
Wat is die gem opbrengs oor bv 5 en 10 jaar van ‘n gebalanseerde portefeule in die buiteland, SONDER om die wisselkoers in ag te neem? (Kom ons se VSA en enige Europese fonds?)
Ek het ‘n gevoel dis in die algemeen minder as 5%, en dat die wisselkoers die grootste (moontlike) rede vir groei of waarde stabiliteit is?
Terwyl die skrywer mens oorweldig (vir my in elk geval) met finansiele terme, wil ek twee klippe in die bos gooi. 1. Die voorbeeld werk vanaf ‘n fiktiewe scenario wat vanaf die verlede tot die huidige werk. Maar geen finansiele raadgewer kan met 100% sekerheid (maw 0% risiko) die belegger verseker dat jy ‘n opbrengs van 19% ind ie toekoms gaan kry nie. 2. Ons moet onthou finansiele raadgewers word betaal (kry kommissie) vir hul advies en kennis. Geen probleem daarmee nie. Maar wat is daardie advies werd? Is dit geregverdig om ‘n raadgewer ELKE MAAND kommissie te betaal, terwyl… Lees meer »